
OPĆINA DEKANOVEC
[bookmark: _GoBack]      NAČELNIK
F. Andrašeca 41, Dekanovec

Na temelju Zakona o lokalnoj i područnoj (regionalnoj) samoupravi Narodne novine br. 33/01, 60/01, 129/05. 125/08, 36/09, 150/11, 144/12, 19/13, 137/15) i članka 45. stavak 1. Statuta Općine Dekanovec («Službeni glasnik Međimurske županije br. 6/13)  podnosim polugodišnje Izvješće o svom radu za razdoblje od 01.01.-30.06.2016. godine, koje sadrži pregled rada i aktivnosti vezanih uz zastupanje Općine Dekanovec, za obavljanje poslova državne uprave prenijetih u djelokrug Općine Dekanovec, poslova iz samoupravnog djelokruga Općine Dekanovec.

IZVJEŠĆE NAČELNIKA OPĆINE DEKANOVEC
za razdoblje od 01.01. - 30.06.2016. godine
	I.       UVODNI DIO
 Izvršne poslove obavljao sam sukladno Zakonu o lokalnoj i područnoj (regionalnoj) samoupravi (NN RH 33/01, 60/01, 129/05. 125/08, 36/09, 150/11, 144/12 , 19/13, 137/15) .
U izvještajnom razdoblju, u okviru svog djelokruga, obavljao sam izvršne poslove iz samoupravnog djelokruga općine koji su mi povjereni zakonom, utvrđivao i izrađivao prijedloge općih akata koje donosi Općinsko vijeće, davao mišljenje o prijedlozima odluka i drugih akata koje Općinskom vijeću upute drugi ovlašteni predlagači, izvršavao i osiguravao izvršavanje općih akata općinskog vijeća, prostornih i urbanističkih planova te drugih akata Općinskog vijeća, upravljao nekretninama i pokretninama u vlasništvu Općine kao i prihodima i rashodima Općine, provodio izvršenje proračuna Općine za 2016.godinu, uz druge prateće akte, usmjeravao djelovanje Jedinstvenog upravnog odjela Općine u obavljanju poslova iz samoupravnog djelokruga Općine te obavljao i druge poslove u skladu sa zakonom, statutom Općine i aktima Vijeća.
Radio sam na stvaranju preduvjeta za kvalitetniji, brži gospodarski i društveni razvoj Općine, povećanju standarda i kvalitete osnovnog obrazovanja i predškolskog odgoja te osiguranje potreba stanovništva u oblasti brige o mladima, a posebice visokog školstva te socijalne skrbi, kulture i sporta, uređenju prostora kroz urbanističko planiranje Općine vodeći računa o stvaranju boljih i uspostavi viših ekoloških standarda, izgradnji komunalne infrastrukture, podizanju kvalitete života u Općini i zadovoljavanju potreba građana.

Akti Općinskog vijeća Općine Dekanovec i moji akti, aktualni događaji, obavijesti i informacije iz Općine Dekanovec objavljuju se na oglasnoj ploči Općine Dekanovec, u «Službenom glasniku Međimurske županije», na web stranici Općine,  te u lokalnom tisku.
 II.  ODLUKE NAČELNIKA, PROJEKTI, PLANOVI I AKTIVNOSTI
Smjernice razvoja utvrđene su proračunom Općine za 2016. godinu i pripadajućim programima i planovima te se kroz navedeno razdoblje postupalo prema usvojenim dokumentima.
1. Objekti i komunalna infrastruktura, oprema
· Temeljem Odluke Općinskog vijeća povećana je vrijednost Doma kulture za 20.000,00 kuna što se odnosi na zatvorenu i otvorenu terasu
· Na zgradi Doma kulture zatvoreno je stepenište za podrum sa inox gelenderom sa staklom – 9.750,00 kuna
· Za potrebe uredskog poslovanja kupljeni laptop i Office – ukupni trošak 4.628,99 kn
· Za potrebe košnje kupljena kosilica – ukupni trošak 3.638,99 kuna
1. Prostorno uređenje
· Doneseno Izvješće o provedbi Plana gospodarenja otpadom na području Općine Dekanovec za 2015. godinu
· Doneseno Izvješće  o stanju provedbe plana unaprjeđenja zaštite od požara na području Općine Dekanovec za 2015. godinu
· Doneseno Izvješće o stanju zaštite od požara na području Općine Dekanovec u 2015. g
· Doneseni Plan motrenja, čuvanja i ophodnje otvorenog prostora za vrijeme turističke sezone i u predžetvenoj sezoni u 2016. godini u Općini Dekanovec
1. Komunalno gospodarstvo
· Javna rasvjeta – u razdoblju od 01.01.-30.06.2016. godine redovito se održava ispravnost rasvjetnih tijela te se radovi izvode prema potrebi
· Održavanje javnih i zelenih površina i trajni nasadi– za izvještajno razdoblje vršilo se održavanje  prema potrebi ovisno o izmjenama godišnjih doba  bez većih poteškoća, prema planovima i potrebama 
· zemljišta u vlasništvu Općine - vršilo se malčiranje te suzbijanje ambrozije
· Čistoća javnih površina, prometnica, groblja – više puta kroz izvještajno razdoblje  čistile su se  prometnice te redovito servisirale ostale javne površine kao i sanirao  odloženi otpad. 
1. Građani i kućanstva, predškolski i školski odgoj
Planirani izdaci i pomoći, građanima i kućanstvima, te predškolskom i školskom odgoju Proračunom za 2016. godinu se polako realiziraju, ovisno o proračunskim sredstvima, a temeljeni su na zahtjevima građana, udruga, zakonskim obvezama i nadasve teškim situacijama pojedinih mještana.
· Temeljem Odluke o odabiru ponude za školski prijevoz učenika Osnovne škole Domašinec osigurani je prijevoz učenika Osnovne škole Domašinec, a s područja Općine Dekanovec. Prijevoz učenika povjereno je autobusnom prijevozniku «RUDI-EXPRESS» d.o.o. iz Mihovljana. Cijena prijevoza po danu iznosi 350,00 k + PDV, što sveukupno iznosi 437,50 kn.
· Temeljem raspisanog Javnog poziva korisnicima proračuna Općine Dekanovec za dostavu prijava za financijske potpore projektima i programima za 2016. godinu, te sukladno Odluci o programima i projektima kojima su odobrena financijska sredstva za 2016. godinu, do 30.06.2016. godine isplaćeno je:
· Udruga dragovoljaca i veterana domovinskog rata Republike Hrvatske – Podružnica Međimurske županije – Ogranak Podturen-Dekanovec - 1.000,00 kn
· Limena glazba Dekanovec – 12.500,00 kuna
· NK Mladost Dekanovec – 7.500,00 kuna
· Osnovna škola Domašinec – PŠ Dekanovec – 6.000,00 kn
· Temeljem Zaključka o podršci projektu isplaćuje se 1.990,00 kn (bez PDV-a) «IV Nakladništvo» d.o.o. iz Zagreba za brošuru «IPA Droge» 
· Za novorođenu djecu roditeljima je isplaćena jednokratna naknada (pomoć) u iznosu od 3.000,00 kuna  (3x 1.000,00 kn)
· Dječji vrtić - sufinancirani je boravak djece - 40% sufinanciranja (do 30.06.2016. godine isplaćeno 60.274,00 kn)
· Prijevoz učenika osnovnih i srednjih škola – sufinancirani je autobusni prijevoz (do 30.06.2016. isplaćeno 41.125,00  kn)
· Stipendije  – s 30.06.2016. godine iz Proračuna Općine stipendira se 12 redovnih studenata (isplaćeno 34.800,00 kn)
· Za Javnu vatrogasnu postrojbu Čakovec u izvještajnom razdoblju isplaćeno 20.370,00 kn, te decentralizirana sredstva u iznosu od 3.120,67 kuna
· Shodno Sporazumu o sufinanciranju rada osobnih asistenata učenicima s poteškoćama u razvoju za Laru Baksa isplaćeno je 6.899,89 kn
· Shodno Ugovoru o izravnoj dodjeli financijskih sredstava za provedbu projekta zapošljavanja pomagača djetetu s poteškoćama u razvoju u predškolskom odgoju za 2016. godinu za Edo Ovčar isplaćeno je 2.500,00 kn
· DVD-u Dekanovec isplaćeno na osnovu Zakona 5% pripadajućih prihoda – 13.512,19 kuna, te 678,96 kuna za troškove vođenja knjigovodstva
· 04.01.2016. donijeta Odluka o pokroviteljstvu projekta «Furjonova zviezda» - božićni koncert Angel band u izvedbi Komornog zbora Ivan Filipović iz Zagreba (tradicijski napjevi Florijana Andrašeca u obradama suvremenih skladatelja) – trošak pokroviteljstva 9.095,24 kn
· za održavanje tradicionalne maškarade u Dekanovcu utrošeno 6.738,28 kuna
· 1.050,00 kuna plaćeno je za video snimanje i fotografije za Dječji etno festival
· 4.531,25 kuna plaćeno za promidžbene kravate Općine Dekanovec
· 1.925,96 kuna plaćeno za Orchestra Band (činele) povodom proslave Dana Općine Dekanovec
1. Dugoročni kredit 
Prema Ugovoru o dugoročnom kreditu broj 5110181340 u razdoblju od 01.01.-30.06.2016. plaćeno je  68.469,72 kuna glavnice te kamata u iznosu od 18.112,19  kuna.
1. Ostalo
Općina Dekanovec surađuje sa svim općinama i gradovima  na području Međimurske županije kao i van nje, razmjenjuje iskustva i razvija suradnju na potrebnim područjima  sa svim nadležnim institucijama, županijskim i državnim poduzećima 
III ZAVRŠNO
U prvom polugodištu 2016. godine nastavlja se trend otežanih uvjeta poslovanja u svim sektorima gospodarstva i primjena niz vladinih mjera koji utječu na prihode općine te je realizacija općinskih prihoda sve složenija, a s druge strane niz obaveza spušta se na razine lokalnih proračuna. Nastoji se uštedjeti na svim mogućim razinama i segmentima kako bi financijsko poslovanje Općine bilo pozitivno, a s druge strane sredstva osigurana za kapitalne investicije.

Tijekom prvog polugodišta izvršen je niz radnji potrebnih za redovito funkcioniranje općine, poboljšanje uvjeta življenja svih žitelja kao i održavanja standarda uređenja naselja u što je uključeno i kandidiranje raznih projekata u nadležna ministarstva. 

Općina Dekanovec u spomenutom razdoblju javlja se na raspisane natječaje kod nadležnih ministarstava i fondova:
1.  Ministarstvo regionalnog razvoja i fondova europske unije (24.03.) – zahtjev za iskaz interesa za sufinanciranje projekata u 2016. godini prema Programu održivog razvoja lokalne zajednice :
a) Rekonstrukcija dijela ulice – Prvomajska (nogostup i oborinska odvodnja) (ukupna vrijednost projekta 410.970,88 kn) – nisu odobrena financijska sredstva
b) Energetski učinkovita i ekološka javna rasvjeta na području Općine Dekanovec – LED rasvjeta (ukupna vrijednost projekta 445.048,93 kn) – nisu odobrena financijska sredstva

2. Ministarstvo graditeljstva i prostornog uređenja  – prijava za financiranje projekata za poticanje razvoja komunalnog gospodarstva i komunalnog standarda:
a) Hortikulturno uređenje javne površine «SV. Ivan Nepomuk» (ukupna vrijednost projekta 40.500,00 kn)
b) izvođenje radova na rješenju oborinske kanalizacije u Murskoj ulici (ukupna vrijednost projekta 87.000,00 kn)
c) rekonstrukcija dijela ulice – Prvomajska (nogostup i oborinska odvodnja) (ukupna vrijednost projekta 251.250,00 kn) 
d) rekonstrukcija dijela ulice – odvojak F. Andrašeca (nogostup i oborinska odvodnja) (ukupna vrijednost projekta 232.500,00 kn)
· za pripremljene projekte nisu odobrena financijska sredstva

3. Ministarstvo graditeljstva i prostornog uređenja – upućeni zahtjev za financiranje izmjena i dopuna Prostornog plana uređenja Općine Dekanovec

U izvještajnom razdoblju intenzivno se rješavalo na postupcima nabave vezanim uz izmjene i dopune Prostornog plana uređenja Općine Dekanovec te na odobrenom projektu poticanja čišćeg transporta «Elektro punionica za brzo punjenje električnih vozila u Općini Dekanovec».  

U izvještajnom razdoblju obavljeno je niz sastanaka u cilju razvoja samog naselja Općine Dekanovec.
Uvažavajući situaciju naših mještana, otežane životne i poslovne prilike, tijekom 2016. nismo uvodili nove namete ( direktne ili indirektne). 
U okviru financijskih mogućnosti planiranih Proračunom, u izvještajnom razdoblju, obavljao sam poslove iz svoje nadležnosti na način koji će osigurati uvjete za što kvalitetnije zadovoljavanje lokalnih potreba mještana općine Dekanovec, održati postojeći standard i unaprijediti ga u potrebnim dijelovima naselja.
Sve navedene, kao i brojne nenavedene radnje, provedene su zajedničkim djelovanjem i naporima izvršnog i zakonodavnog tijela, a sve u interesu napretka naše Općine te se zahvaljujem na suradnji.
Klasa: 022-05/16-01/32
Urbroj: 2109/20-01-16-01
Dekanovec, 31.08.2016. 

                                                                                                             Načelnik
                                                                                                        Ivan Hajdarović

